# Asahikawa (Hokkaido)

Asahikawa (japonieraz: 旭川市, Asahikawa-shi) , Hokkaidoko bigarren hiria da. 2014ko erroldaren arabera 347.063 biztanle ditu.

## Etimologia

Ainuek Asahi ibaiari Chiu Pet izena eman zioten ("olatuen ibaia") baina japoniarrek Chup Pet ulertu zuten ("Eguzkiaren ibaia") eta honen itzulpena da Asahikawa.

## Historia

Asahikawa eremua Meiji Aroan hasi zen populatzen, estatuaren babesa zuen nekazari asentamendu gisa. 1900an sortu zen herria eta 1922an hiri bihurtu zen. Japoniako Armadaren IJA 7. Dibisioa ezarri zen bertan eta gaur egun ere Infanteriako Babes Armada bertan dago.

## Geografia

Hokkaidoren erdialdean dago, mendebaldera begira. Ishikari ibaiak zeharkatzen du baina 130 erreka inguru daude Asahikawan, horregatik 740 zubi eraiki dira.
Mendiek inguratzen dute eta hauek eski estazio ugariz horniturik daude. Alboan dauka Hokkaidoko mendirik garaiena, Asahi-dake mendia, 2.290 metro dituen estratobolkana.

## Klima

Klima hotza du. 1902ko urtarrilaren 25ean -41 °C neurtu ziren, Japoniako historiako tenperaturarik baxuena da.
Datu klimatikoak (Asahikawa, Hokkaido (1971–2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 11.7 | 9.7 | 18.8 | 29.6 | 32.8 | 34.6 | 35.0 | 36.0 | 32.4 | 25.0 | 22.0 | 14.7 | 36.0 |
| Batez besteko tenperatura maximoa (°C) | −4.0 | −2.7 | 2.1 | 10.5 | 17.8 | 22.4 | 26.0 | 26.3 | 21.2 | 14.2 | 5.8 | −0.8 | 11.6 |
| Batez besteko tenperatura minimoa (°C) | −12.6 | −12.6 | −7.5 | 0.1 | 5.8 | 11.3 | 16.0 | 16.7 | 10.9 | 4.0 | −1.6 | −7.9 | 1.9 |
| Erregistraturiko tenperatura minimoa (°C) | −41.0 | −38.3 | −34.1 | −19.0 | −7.1 | −1.2 | 1.0 | 2.4 | −1.8 | −8.0 | −25.0 | −30.0 | −41.0 |
| Pilatutako prezipitazioa (mm) | 74.1 | 51.5 | 54.1 | 55.8 | 65.4 | 63.8 | 98.9 | 137.5 | 135.8 | 117.6 | 120.8 | 98.9 | 1074.2 |
| Elur egunak (≥ 1 mm) | 30.4 | 26.8 | 25.1 | 9.4 | 0.7 | 0 | 0 | 0 | 0 | 2.9 | 17.7 | 29.3 | 142.3 |
| Eguzki orduak | 73.8 | 105.8 | 149.6 | 167.1 | 197.6 | 189.3 | 161.8 | 147.3 | 142.2 | 132.0 | 64.0 | 60.3 | 1590.8 |
| Hezetasuna (%) | 80 | 79 | 69 | 67 | 66 | 74 | 78 | 79 | 77 | 78 | 81 | 82 | 75.8 |
| Iturria (1): Japan Meteorological Agency ||||||||||||||
| Iturria (2): Japan Meteorological Agency ||||||||||||||

## Ekonomia

Hiri industriala da. Zurgintza, altzarigintza, garagardogintza eta papergintza dira jarduera nagusiak.

## Garraioa

Asahikawa aireportua 1961ean ireki zen eta 1970tik aurrera Tokiorekin lotzen duten hegaldiak dauzka. 2000an terminala berriztu zuten.
Trenbideen lotune garrantzitsua ere bada. Hakodate lerroak hegoaldera Sapporo eta Hakodaterekin lotzen du, Sōya lerroak iparraldeko puntan dagoen Wakkanairekin eta Sehikoku lerroak Abashiri ekialdean. Azkenik Furano lerroak Asahikawaren alboan dagoen Furanorekin.

## Ondasun nabarmenak

* Asahi-dake mendia.
* Asahikawako eskultura museoa.
* Asahikawako zoologikoa.
* Biei herria: Asahikawaren hegoaldean.

## Iruditegia

* Asahi-dake mendia.
* Asahikawako eskultura museoa.
* Asahikawako zoologikoa.
* Chūbetsu ibaia.
* Bieiko zelaiak.
* Bieiko zelaiak.

## Hiri senidetuak

* Bloomington (Illinois) (AEB)
* Normal (Illinois) (AEB)
* Suwon (Hego Korea)
* Juzhno-Sakhalinsk (Errusia)
* Harbin (Txina)

## Kanpo estekak

* (Japonieraz) Webgune ofiziala
* (Ingelesez) Asahikawa Tourism
* Datuak: Q200740
* Multimedia: Asahikawa, Hokkaido / Q200740